Ba é Cogadh na Cosaive, ar tháinig deireadh leis i 1999, an choimhlint armtha dheireanach a tharla san aois ab fhoréigní i stair na hEorpa. Mar sin féin, níor mhair an dóchas nach dtarlódh gníomhartha uafásacha den sórt sin arís. Tá cuid de na poblachtaí iar-Shóivéadacha ag fulaingt de bharr uaillmhianta geopholaitiúla na Rúise atá in aice láimhe. Tá an teannas armtha agus ‘coimhlintí reoite’ ar bhonn réigiúnach mar chuid de shaol na hEorpa sa lá atá inniu ann. Tá gníomhaíochtaí míleata agus ainghníomhartha feicthe ag muintir na Seoirsia agus na hÚcráine. D'fhág na heachtraí sin tráma saoil ar mhuintir na hEorpa sna tíortha sin agus chaill go leor acu a mbeatha nó a dtithe.
Tá na ceantair nach bhfuil sa líne thosaigh níos mó contúirteach go fóill de dheasca mianaigh talún agus armlóin nár phléasc.